سليم زبال

سليم زبال من مواليد القاهرة ( 1925 -2018 ) من أصول لبنانيه. هو صحفى من جيل الرواد و كان رحالة كبير زار البلاد العربية من مشرقها لمغربها. كبر فى مؤسسة دار الهلال المصرية اللى انطلق منها لنقل غرسة الصحافة لقطر عربى آخر هو الكويت (مجلة العربى - 1958) .
مات 2018 فى كندا.

سليم زبال ابتدا حياته الصحفية والفنية سنة 1943 موظف فى أرشيف ( دار الهلال) فى مصر ، قبل ما ينضم لعيله تحرير مجلة (المصور) ، اللى كان يرأسها فكرى اباظه.

بعد سنين ، دعاه الاخوان على و مصطفى امين ، لادارة تحرير مجلة ( اخر ساعه) ، و كانت تصدر عن مؤسسة اخبار اليوم، ويرأس تحريرها محمد حسنين هيكل. تواصلت مسيرة سليم زبال الصحفية الناجحة سبع سنين لحد سنة 1958 لما اختاره الأديب الشاعر الكويتى احمد السقاف، اللى كان فى مهمة البحث عن أول كوادر الشغل فى مجلة (العربى) ليكون مع الدكتور أحمد زكى، والمصور اوسكار مترى، أول فريق للمولود الجديد، اللى ظهر عدده الاولانى النور فى ديسمبر 1958..

تصنيف:صحفيين مصريين